Antonia Fraser. Antonia Margaret Caroline Fraser xonim (1932-yil 27-avgustda tugʻilgan) – bir qancha romanlar, biografiyalar, tarixiy va detektiv janrdagi asarlar muallifi. Adabiyot boʻyicha 2005-yilgi Nobel mukofoti sovrindori Harold Pinterning rafiqasi (1930–2008). Erining oʻlimidan avval Antonia Pinter xonim familyasi bilan ham tanilgan. Oilasi va taʼlimi. Fraser Longfordning 7-grafi (1905–2001) va uning rafiqasi longfordlik grafinya Elizabeth Harmanning (1906–2002) qizi, oilada sakkiz farzandining toʻngʻichi boʻlgan. Grafning qizi boʻlganligi sababli „xonim“ unvoni berilgan. Oʻsmirlik chogʻida u va uka-singillari xirstianlikni qabul qilishgan. Antonia dastlab Oksforddagi Dragon, Ascotdagi St Mary maktabida, keyinchalik yana Oksforddagi Lady Margaret Hallda tahsil olgan. Mehnat faoliyati. Fraser Weidenfeld & Nicolsonda George Weidenfeldning yordamchisi sifatida ishlay boshlagan. Keyinchalik, ushbu tashkilot uning shaxsiy nashriyotiga va Buyuk Britaniyada oʻz asarlarini nashr etadigan Orion Publishing Groupning bir qismiga aylangan. Shuningdek, Fraser Jemima Shore ismli qahramon ishtirokidagi eng mashhur detektiv romanlarini yozgan. Ushbu asarlar asosida „Jemima Shore Investigates“ teleseriali suratga olingan. Serial 1983-yilda Buyuk Britaniyada namoyish etilgan. Freser „Men hech qachon siyosiy janrdagi asarlarni yoki shunga oʻxshash narsalarni yoza olmadim deb oʻylayman“ deya taʼkidlagan. 1992-yilda, yaʼni Alison Weirning „The Six Wives of Henry VIII“ kitobi nashr etilganidan bir yil oʻtib, Fraserning ham xuddi shu nomdagi kitobi bosib chiqarilgan. Fraser tomonidan yozilgan „Marie Antoinette: The Journey“ (2001, 2002) nomli tarjimai hol rejissyor Sofia Coppola tomonidan „Marie Antoinette“ nomi ostida ekranlashtirilgan. Filmda bosh rolni ijro etgan aktrisa Kirsten Dunst va „Love and Louis XIV: The Women in the Life of the Sun King (2006)“ filmida ham asosiy qahramon rolini gavdalantirgan edi. Fraser qirolicha Elizabeth I ning tarjimai holini yozishni istagan edi, biroq bu mavzu allaqachon keng yoritilganligi sababli bu ishga qoʻl urmagan. Fraser 1983-yildan 1984-yilga qadar Edinburgdagi Sir Walter Scott klubi prezidenti boʻlib faoliyat yuritgan. Hozirda London kutubxonasining vitse-prezidenti hisoblanadi. Nikohi va keyingi hayoti. 1956–1977-yilga qadar oʻzidan 14 yosh katta Sir Hugh Fraser bilan birga yashagan. Ularning olti farzandi, Benjamin (1961), Damian (1964) va Orlando (1967) ismli uch oʻgʻli va Rebecca (1957), Flora (1958) va Natasha Fraser-Cavassoni (1963) ismli uch qizi bor. Uchala qizi ham yozuvchi hisoblanadi. Oʻgʻilari Benjamin Fraser JPMorgan Chase kompaniyasida, Damian Fraser Meksikadagi UBS AG (sobiq SG Warburg) investitsiya banki firmasining boshqaruvchi direktori vazifasida, Orlando Fraser esa tijorat huquqiga ixtisoslashtirilgan advokat (Wroe) sifatida faoliyat yuritadi. Antonia Fraserning 18 nafar nevarasi bor. 1975-yilda dramaturg Harold Pinter bilan ishqiy munosabatlarini boshlagan, ammo keyinchalik Harold aktrisa Vivien Merchantga uylangan.